CELEX: C2007/095/98
Language: fi
Date: 2007-04-28 00:00:00
Title: Asia T-60/07: Kanne 23.2.2007 — Espanja v. komissio

28.4.2007   
            
            
               FI
            
            
               Euroopan unionin virallinen lehti
            
            
               C 95/49
            
         Kanne 23.2.2007 — Espanja v. komissio
   (Asia T-60/07)
   (2007/C 95/98)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: M. Muñoz Pérez)
   
      Vastaaja: Euroopan yhteisöjen komissio
   Vaatimukset
   
               —
            
            
               Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 14.12.2006 tehty komission päätös 2006/932/EY on kumottava siltä osin kuin se on tämän kanteen kohteena
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Espanjan kuningaskunta riitauttaa riidanalaisen päätöksen siltä osin kuin siinä säädetään 285 844,88 euron, 4 357 238,89 euron ja 3 679 878,76 euron suuruisesta rahoituksellisesta oikaisusta varainhoitovuosina 2001, 2002 ja 2003 ympäristövaatimusten noudattamatta jättämisen vuoksi poistettaessa hedelmiä ja vihanneksia markkinoilta eläinravinnoksi käyttämistä varten Valencian hallintoalueella.
   Väitteidensä tueksi kantaja esittää seuraavaa:
   
               —
            
            
               Komission väittämiä sääntöjenvastaisuuksia ei ole tapahtunut, koska Valencian hallintoalueen asiaa koskevat säännökset eivät aiheuta biologisen hajoamisen kanssa rinnakkaista menettelyä.
            
         
               —
            
            
               Rahoituksellinen oikaisu on ristiriidassa suhteellisuusperiaatteen kanssa, koska komissio ei yhtäältä ole vahvistanut, mikä on sen taloudellisen riskin tosiasiallinen merkitys, joka olisi aiheutunut EMOTR:lle teoreettisten sääntöjenvastaisuuksien seurauksena, ja koska toisaalta Espanjan viranomaisten suorittamat tarkastukset tuotteiden markkinoilta poistamisen yhteydessä niiden eläinravinnoksi käyttämistä varten ylittivät suuresti sen, mitä yhteisön lainsäädännössä vaaditaan.
            
         
               —
            
            
               Toissijaisesti sovelletulta rahoitukselliselta oikaisulta puuttuu osittain perusta.